第二步是对爱娃倷多地位个中立化。作为一个来自奥地利个外国人，爱娃倷多本身是无资格担当任何西班牙个重要职位个。弗过，马里亚纳对迭个方面做自家个安排：伊让爱娃倷多去卡斯蒂亚个议会去支持修改相关个规定，拿爱娃倷多当成自家个「特例」网开一面。阿末一步，是对罗马天主教个上层进行行贿工作，因为假使无教廷直接个支持，爱娃倷多也弗好直接从一个普通耶稣会士跳到宗教裁判所主审个高官高头。迭个事体之前无发生过，弗过太后对爱娃倷多信任邪气大，无几许犹豫，就直接派人去寻个辰光个教宗亚历山大十二世谈条件。教宗为讨好西班牙，经过讨论后还是允许迭个请求，结果，到1666年10月15号教廷批准之后，爱娃倷多老快就拿到枢密院委员会个头衔同时身兼宗教裁判所主审。